钦定古今图书集成/明伦汇编/官常典/第174卷 > 《为褚谘议蓁让代兄袭封表二》前人
## 钦定古今图书集成/明伦汇编/官常典/第174卷 > 《为褚谘议蓁让代兄袭封表二》前人

近冒披款，庶蒙哀亮，奉被还诏，未垂矜允，伏读《周遑》，
罔寘心诚。臣本凡劣身，名不限，摽一善不足以验风
流，存小让不足以弘进止。若乃富埒千驷，贵有邦家，
二者之来，不期而止。中人犹其沬趄，凡近固宜勉勗，
直以门绪有归，长德无二。若使贲高延陵之风，臣忘
子臧之节，是废德举，岂曰能贤。陛下留心孤门，特深
追远，故臣穷必呼天，凭威咫尺。贲婴疾沉固，公私废
礼，逢不世之恩，遂良已之志，确然难夺，有理存焉。臣
既承先旨，出继傍统，受命有资，反身何奉？叙心感悼，
义迫穷诚。贲息霁年将志学，礼及趋拜，且“私门世适，
二三攸序，若天眷无已，必降殊私，乞臣霁奉膺珪社。
伏愿陛下圣慈，曲垂矜慎，如蒙哀允”，施重含育。